AIŠKINAMASIS RAŠTAS

 Dėl garantijos UAB „Molėtų vanduo“ suteikimo

**1. Parengto tarybos sprendimo projekto tikslai ir uždaviniai**

UAB „Molėtų vanduo“ 2019 m. rugsėjo 13 d. raštu Nr. M-3-3 „Dėl paskolos laidavimo“ kreipėsi į Molėtų rajono savivaldybę dėl garantijos suteikimo UAB „Molėtų vanduo“, imti 164224 eurų paskolą projekto „Vandentiekio ir nuotekų surinkimo plėtra Molėtų miesto aglomeracijoje“ finansavimui gauti pagal 2014-2020 m. Europos Sąjungos fondų investicijų veiksmų programos priemones: Nr. 05.3.2-VIPA-T-024 „Nuotekų surinkimo plėtra“ ir Nr. 05.3.2-FM-F-015 „Vandentvarkos fondas“.

 Projekto metu planuojama naujai pastatyti nuotekų tinklus Darbo, Kauno, Ažubalių ir Sodžiaus gatvėse Molėtų mieste ir sudaryti galimybę prie nuotekų tinklų prisijungti 60 būstų. Bendra projekto vertė yra 299244 eurų, iš jų 135000 eurų yra subsidija ir 164224 eurų yra paskola.

 Pagal Molėtų rajono savivaldybės vandens tiekimo ir nuotekų tvarkymo infrastruktūros plėtros specialųjį planą, patvirtintą Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano patvirtinimo“ numatyta geriamojo vandens tiekimo ir nuotekų surinkimų tinklų atnaujinimas ir plėtra Molėtų mieste (sprendimų dalis).

 Molėtų rajono savivaldybės 2018-2024 metų strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“ 3 Prioriteto „Infrastruktūra užtikrinanti kokybišką, patogų gyvenimą“, 3.1. Tikslo „Efektyvi ir moderni inžinerinio aprūpinimo infrastruktūra“, 3.1.1. Uždavinio „Atnaujinti ir plėsti vandens tiekimo ir nuotekų tvarkymo infrastruktūrą“, 3.1.1.1. Priemonėje „Geriamojo vandens tiekimo ir nuotekų surinkimo tinklų inventorizacija, renovacija ir įrengimas“ yra numatytas tinklų atnaujinimas ir plėtra Molėtų mieste ir seniūnijose. Taip pat, numatyta, kad už šios priemonės įgyvendinimą yra atsakinga ir UAB „Molėtų vanduo“.

 Molėtų rajono savivaldybės tarybos 2017 m. birželio 30 d. sprendimu Nr. B1-116 „Dėl uždarosios akcinės bendrovės „Molėtų vanduo“ 2017-2019 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ patvirtintas Uždarosios akcinės bendrovės „Molėtų vanduo“ 2017-2019 metų geriamojo vandens tiekimo ir nuotekų tvarkymo veiklos ir plėtros planas. Patvirtinto plano priedo 2.2.24 punkte numatyti centralizuoto nuotekų surinkimo tinklai Darbo g. ir Kauno sk.

Lietuvos Respublikos vietos savivaldos įstatyme numatyta, kad savivaldybės taryba, turėdama savivaldybės kontrolieriaus (Kontrolės ir audito tarnybos) išvadą, gali primti sprendimus dėl garantijų suteikimo ir laidavimo kreditoriams už savivaldybės kontroliuojamų įmonių imamas paskolas.

 2019 m. spalio 21 d. Molėtų rajono savivaldybės kontrolierė pateikė išvadą Nr. KI-4 „Dėl Molėtų rajono savivaldybės galimybės suteikti iki 164224 eurų garantiją už UAB „Molėtų vanduo“ imamą paskolą“ (išvada pridedama). Kontrolierė atlikusi paskolos ėmimo galimybių vertinimą, nustatė, kad suteikus UAB „Molėtų vanduo“ garantiją 164224 eurų paskolai, Molėtų rajono savivaldybės 2019 metais suteiktų įsipareigojimų pagal garantijas suma būtų 1034,1 tūkst. eurų arba 10,01 procento 2019 m. prognozuojamų Molėtų rajono savivaldybės biudžeto pajamų. 10 procentų limitas, nustatytas 2019 m. valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 3 punkte, nebūtų viršytas.

 Pagal 2019 m. valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 3 punktą, savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali viršyti 10 procentų šiame įstatyme nurodytų prognozuojamų savivaldybės biudžeto pajamų.

2019 METŲ SAVIVALDYBĖS PRISIIMTI ĮSIPAREIGOJIMAI PAGAL GARANTIJAS

 tūkst. eurų

|  |  |  |
| --- | --- | --- |
| Eil. Nr. | Rodikliai | 2019 m. |
| 1. | 2019 m. savivaldybės biudžeto prognozuojamos pajamos  | 10329 |
| 2. | 2019 metų finansinių rodiklių patvirtinimo įstatymo 12 straipsnyje nustatyti savivaldybių garantijų suteikimo limitai: | Limitas | Faktiškai suteikta garantijų2019-09-30 |
| 2.1. | savivaldybės prisiimti įsipareigojimai pagal garantijas negali viršyti 10 procentų nurodytų prognozuojamų savivaldybės biudžeto pajamų.  | 1032,9 | 869,9 |

 Šiuo metu Molėtų rajono savivaldybė yra suteikusi garantijas:

 1. UAB „Utenos regiono atliekų tvarkymo centras“. 2019 m. birželio 30 d. duomenimis paskolos likutis tenkantis Molėtų savivaldybei yra 160,7 tūkst. Eur (2019 m. liepos 5 d. UAB "Utenos regiono atliekų tvarkymo centras“ raštas Nr. S-185 "Dėl informacijos pateikimo“).

 2. UAB „Molėtų švara“. 2019 m. vasario 21 d. Molėtų rajono savivaldybės tarybos sprendimu Nr. B1-27 „Dėl garantijos UAB „Molėtų švara“ suteikimo“ UAB „Molėtų švara“ suteikta garantija imti 709217 eurų lengvatinę paskolą pagal Lietuvos Respublikos finansų ministerijos ir Lietuvos Respublikos aplinkos ministerijos įsteigto Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“. Molėtų rajono savivaldybės tarybos 2018 m. spalio 25 d. sprendimu Nr. B1-237 „Dėl investicinio projekto „Molėtų gimnazijos pastato ir jo inžinerinių sistemų fizinių ir energinių savybių gerinimas“ įgyvendinimo“ buvo pritarta, kad Molėtų rajono savivaldybės valdoma įmonė UAB „Molėtų švara“ įgyvendintų investicinį projektą „Molėtų gimnazijos pastato ir jo inžinerinių sistemų fizinių ir energinių savybių gerinimas“.

 Jei Molėtų rajono taryba pritartų UAB „Molėtų vanduo“ garantijos suteikimui, 2019 m. Molėtų rajono savivaldybės suteiktų įsipareigojimų pagal garantijas suma būtų 1034,1 tūkst. Eur, t.y. 10 procentų nuo 2019 m. prognozuojamų savivaldybės biudžeto pajamų:

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Įmonės pavadinimas | Įsipareigo-jimų suma2019 m. rugpjūčio 31 d.  | Planuo-jami įsiparei-gojimai | Įsiparei-gojimų ir planuo-jamų įsiparei-gojimų suma | 2019 m. prognozuo-jamossavivaldy-bės pajamos | Planuojamas įsipareigo-jimų pagal garantijas procentas nuo prognozuo-jamų pajamų |
| 1. | UAB „Utenos regiono atliekų tvarkymo centras“ | 160,7 |   | 160,7 | 10329 | 10,0 |
| 2. | UAB „Molėtų švara“ | 709,2 |   | 709,2 |
| 3. | UAB „Molėtų vanduo“ |   | 164,2 | 164,2 |
| Iš viso: | **869,9** | **164,2** | **1034,1** |

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 dalies 28 punktas, 27 straipsnio 1 dalies 3 punktas;

 Lietuvos Respublikos biudžeto sandaros įstatymo 10 straipsnio 5 punktas;

 Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės –UAB „Molėtų vanduo“ galės teikti paraišką Viešųjų investicijų plėtros agentūrai (VIPA) projekto „Vandentiekio ir nuotekų surinkimo plėtra Molėtų miesto aglomeracijoje“ finansavimui gauti.

**4. Priemonės sprendimui įgyvendinti**

 Garantijos suteikimo galimybės apskaičiavimas.

**5. Lėšų poreikis ir jų šaltiniai ( prireikus skaičiavimai ir išlaidų sąmatos)**

 Nėra.

**6.Vykdytojai, įvykdymo terminai**

 Savivaldybės administracija.